text: Лідэры раз'яднанага Кіпра хочуць аб'яднацца | Krynica.info
  Лідэры раз'яднанага Кіпра хочуць аб'яднацца
  Новы кіраўнік Паўночнага Кіпра – лідар апазіцыі Мустафа Акынджы – мае намер як мага хутчэй вярнуцца да дыялогу з прэзідэнтам Рэспублікі Кіпр. Мустафа Акынджы набраў у другім туры выбараў кіраўніка Паўночнага Кіпра 60,3% галасоў.
  Кіраўнік Рэспублікі Кіпр Нікас Анастасіадыс у сваю чаргу заявіў, што перамога Мустафы Акынджы – абнадзейваючая. Ён адзначыў, што жадае арганізаваць сустрэчу з ім як мага хутчэй, паведамляе Euronews.
  Па словах Мустафы Акынджы, калі прыйшоў час для пераменаў, то спыніць іх не будзе здольная ні адна ўлада.
  У апошні раз перамовы, накіраваныя на аб'яднанне абедзвюх частак вострава, прайшлі восенню 2014 года. Чакаецца, што ў выпадку прыняцця рашэння аб аб'яднанні абедзвюх частак Кіпра, будзе створана федэратыўная дзяржава. У ёй грэкі і туркі атрымаюць аднолькавыя правы.